Jaktprøve

En jaktprøve er en konkurransedrevet aktivitet der hunder konkurrerer mot en gitt standard eller mot hverandre for premiering. Jaktprøven har som hensikt å vurdere en hunds jaktlige egenskaper mot en fastsatt standard og opp mot andre individer.


== Jaktprøver i Norge ==
I Norge avholdes det blant annet egne jaktprøver for stående fuglehunder, retrievere, spaniels, drivende hunder, løshund, bandhund og hihunder. Offisielle jaktprøver i Norge avholdes av hundeklubber med tilknytning til Norsk Kennelklubb.


=== Jaktprøve for stående fuglehunder ===


==== Høyfjellsprøve ====
En høyfjellsprøve deles inn i klassene UK (unghundklasse), AK (åpen klasse) og VK (vinnerklasse). UK er for hunder mellom 9 og 24 måneder på prøvedagen. AK er for hunder over 24 måneder på prøvedagen. VK er for hunder som har oppnådd 1. premie i AK i året eller de to foregående årene, eller er tidligere premiert i VK. Denne prøven foregår i fjellet, og viltet hundene prøves på er i all hovedsak rype. Dette er den mest utbredte prøveformen, og arrangeres både høst og vinter.


==== Lavlandsprøve ====
En lavlandsprøve deles inn i klassene UK (unghundklasse), AK (åpen klasse) og VK (vinnerklasse). UK er for hunder mellom 9 og 24 måneder på prøvedagen. AK er for hunder over 24 måneder på prøvedagen. VK er for hunder som har oppnådd 1. premie i AK i året eller de to foregående årene, eller er tidligere premiert i VK. Denne prøven foregår i all hovedsak på øst- og vestlandet. Viltet hundene prøves på ved lavlandsprøvene er gjerne utsatt fugl som fasan og rapphøns. Denne prøveformen arrangeres kun på høsten.


==== Skogsfuglprøve ====
En skogsfuglprøve er kun åpen for hunder over 24 måneder. På slike prøver kan man kun stille i AK. Viltet hundene prøves på i skogsfuglprøven er i hovedsak orrfugl og storfugl. Denne prøveformen arrangeres kun på høsten.


==== Kombinertprøve ====
En kombinertprøve deles inn i klassene UK og AK, og kombinerer aspektene ved en høyfjells-/lavlandsprøve med evnen til å apportere vilt. Premieringen knyttet til denne typen prøver er en sammenbefatning av begge grenene.


==== Apportbevisprøve ====
Apportbevisprøven deles inn i UK og AK. Prøven består av grenene vannapport, sporapport og søksapport.


==== Høystatusløp ====
Det arrangeres en hel del høystatusløp for fuglehunder, herunder blant annet NM Skog, Norsk Derby, Unghund Grand Prix, Arctic Cup, Forus Open, Sør-Norsk Unghundmesterskap, NM-lag og Høyfjellspokalen, NM Vinter og NM Høyfjell.


=== Jaktprøve for retrievere ===


==== A-prøve ====
En jaktprøve hvor hundens jaktlige egenskaper vurderes under jakt. Prøvene gjennomføres som klappjakt (walk up) eller støkkjakt (drive) på vilt. Prøven kan inneholde markerings-, dirigerings- og søksarbeid, og arbeidet kan delvis være i vann.En A-prøve er en test av retrieverens jaktilige egenskaper gjennom jaktsituasjoner der det felles og apporteres varmt vilt. For at en hund skal kunne starte i en A-prøve må hunden ha oppnådd 1. AK på B-prøve og ha bestått praktisk prøve.


===== Praktisk prøve =====
Prøve som må være godkjent for å kunne starte på A-prøve. Det kreves at hunden har oppnådd 1. AK på B-prøve før den praktiske prøven kan avlegges.


==== B-prøve ====
En B-prøve tester retrieverens jaktlige egenkaper gjennom apport av dummy og kaldt vilt. For at en hund skal kunne starte i en B-prøve må hunden ha bestått kvalifiseringsprøve. Prøven deles inn i BK (begynnerklasse), AK (åpen klasse) og EK (eliteklasse).


===== Kvalifiseringsprøve =====
Hunden skal ved kvalifiseringsprøven prøves i:
Toleranse for tannvisning
Lineføring 50 meter
Fri ved fot 50 meter
Sitt og bli, mens fører går 50 meter fra hunden
Innkalling 50 meter
Apportering på en avstand på 15 - 20 meter.
SkuddtestKvalifiseringsprøven må være bestått for å kunne starte på prøve i begynnerklassen.


===== BK - Begynnerklasse =====
I denne klassen prøves hundene én og én. Terreng og vann er relativt lett framkommelig og oversiktlig. Hundene skal apportere på vann minst to ganger. I denne klassen stilles det mindre strenge krav til lydighet.I BK apporterer hunden dummies. Premieringsgraden er 1.-3. premie. Ved oppnådd 1. premie i BK er hunden kvalifisert til å starte i AK.


===== AK - Åpen klasse =====
I denne klassen er det til enhver tid to hunder i arbeid/passivitet samtidig for å kunne bedømme hundetoleransen. Prøveterrenget skal kunne omfatte naturlige hindringer med vanskeligere tilgjengelighet, som i et vanlig jaktterreng.I AK apporterer hunden kaldt vilt. Premieringsgraden er 1.-3. premie. Ved oppnådd 1. premie to ganger i AK er hunden kvalifisert til å starte i EK.


===== EK - Eliteklasse =====
Under hele prøven skal det være minst to hunder i arbeid/passivitet samtidig, hvorav en eller flere hunder kan være makkerhunder som ikke er under bedømmelse. Prøveterrenget skal kunne omfatte varierende og naturlige hindringer som i et større jaktterreng.I EK apporterer hunden dummies. Premieringsgraden er 1-3. premie. Ved oppnådd tre ganger 1. EK, godkjent praktisk prøve og sufficient fra utstilling, oppnår hunden tittelen som Norsk Jaktchampion (N JCH).


== Referanser ==